ยศทางการทหาร (อาคานอล)

นับตั้งแต่การสถาปนาพระราชอาณาจักรในพระองค์แห่งเกรทเตอร์อาคานอลจนถึงปัจจุบัน ได้มีการสถาปนาตำแหน่งทางการทหารมามากมาย และปฏิรูปกองทัพมาหลายครั้ง เพื่อตอบสนองความอยู่รอดที่ต้องเผชิญภัยรอบข้าง และเป็นชาติแรก ที่ได้มีกองทัพเรือประจำการมาตั้งแต่หลังการสถาปนาพระราชอาณาจักรได้ 150 ปี โดยมีลำดับชั้นยศคร่าว ๆ ต่อไปนี้

## ยุคพระราชอาณาจักรในพระองค์แห่งเกรทเตอร์อาคานอล

### ยุคก่อนสงครามไตรราชาธิบดี

#### Qwanisk

**ควานิกส์** เป็นยศสูงสุดแรกเริ่มของอาคานอล โดยเกิดจากการที่ออกเดินทางอพยพด้วยเรือ ซึ่งชาวอาคานอลให้ความสำคัญกับต้นหนเรือเป็นอย่างมาก และเคารพการนำทางของต้นหนเรือ เสมือนผู้นำทางอิสรภาพของชาวอาคานอล โดยควานิกส์เป็นคำแผลงจาก "**Guswey Neiklosia**" (*กัสเวย ไนโกลเซีย*) ในภาษารูมเก่า หมายถึงผู้ยืนอยู่จุดนำทางของเรือ โดยยศนี้จะแต่งตั้งให้กับผู้ที่นำทัพม้าเป็นทัพหน้าเท่านั้น จนกระทั่งสมเด็จพระเจ้าลิกซัสที่ 2 เรสบาร์นิคแห่งอาคานอล ที่ได้แต่งตั้งให้กับคนที่บัญชาการทัพแทนเรสบาร์นิค

#### Phimick Qwanisk

**ไฟมิก ควานิกส์** เป็นยศที่มีความสำคัญรองลงมา โดย "ไฟมิก" ในภาษาอาคานอลโบราณ หมายถึง **คนแล่** ซึ่งในธรรมเนียมการล่าสัตว์ของชาวอาคานอล ผู้แล่เนื้อสัตว์จัดเป็นผู้มีความสำคัญอันดับสองรองจากผู้ออกล่า ผู้ดำรงตำแหน่งนี้จะมีหน้าที่บัญชาการทัพที่อยู่ถัดจากทัพม้าที่อยู่ด้านหน้า ไม่ว่าจะเป็นทัพเดินเท้า หรือทัพม้าที่ถือธงหนังสัตว์อยู่ด้านหลังทัพหน้า

#### Thiephick Qwanisk

**เทียพิก** **ควานิกส์** หรือ **เทียฟิก ควานิกส์** เป็นยศที่มีความสำคัญรองลงมาจากไฟมิก ควานิกส์ โดย "เทียพิก" จะหมายถึง **คนก่อไฟ** โดยตำแหน่งนี้จะทำหน้าที่บัญชาการขบวนเสบียงและทำหน้าที่คนครัวหลักในการออกรบแต่ละครั้งในช่วงการขยายอาณาเขต และในบางครั้งเอง ตำแหน่งนี้จัดได้เป็นตำแหน่งที่อยู่สูงกว่าควานิกส์ และบางครั้งจะหมายถึงคนที่ทำหน้าที่คนส่งสารระหว่างค่าย หรือ ระหว่างทัพหน้าและเมืองหลวงได้

#### Berwalen Qwanisk

**เบอร์วาเลน ควานิกส์** เป็นยศที่มีความสำคัญรองลงมาจากเทียพิก โดยเบอร์วาเลนเป็นคำศัพท์ที่ชาวอาคานอลใช้เรียกอาวุธด้ามยาว ที่ปลายของด้ามจะติดหินที่ลับจนคม หรือเหล็กตีและลับจนคบ โดยคำว่า เบอร์วาเลน สันนิษฐานว่ามาจากคำว่า บูอาไลน์ ที่หมายถึง หอก โดยเป็นอาวุธประจำการของกองทัพบกรูม โดยเบอร์วาเลน ควานิกส์ จะทำหน้าที่บัญชาการพลหอก และพลธนู ขึ้นอยู่กับว่า ผู้ที่เป็นเบอร์วาเลน ควานิกส์ มีอาวุธอะไรประจำกาย

### ก่อนรัชกาลลิกซัสที่ 2

ในช่วงหลังสงครามไตรราชาธิบดี ตำแหน่งเบอร์วาเลน ควานิกส์ ได้ถูกยุบ และรวมไปกับควานิกส์ เนื่องจากกระบวนทัพหน้า มักจะใช้อาวุธหลักเป็นหอก มากกว่าจะใช้ดาบ เนื่องจากวัฒนธรรมที่ล่าสัตว์กันก่อนจะสถาปนาเป็นอาณาจักร และได้สถาปนายศใหม่ขึ้นมาแทน

#### Hlakier Wordarnisk

**ฮลาเคียร์ วอร์ดานิกส์** เป็นตำแหน่งที่สถาปนาขึ้นในรัชกาลสมเด็จพระราชาธิบดีลิกซัส โดย "ฮลาเคียร์" จะหมายถึง**คนที่ทำหน้าที่จับอาวุธ** (หรือทหาร) และ "วอร์ดานิกส์" มาจากคำว่า "วูลาร์ดิน" ในภาษาอาคานอล หมายถึง **อานม้า** ฉะนั้น วอร์ดานิกส์เลยหมายถึง**ผู้ที่นั่งบนอานม้า** โดยตำแหน่งนี้จะมอบให้กับเจ้าฟ้าหรือสมาชิกราชวงศ์ที่ทำหน้าที่บัญชาการ เนื่องจากอานม้า เป็นเครื่องแสดงฐานันดรมาตั้งแต่ยุคแรกเริ่ม นั่นคืออานม้าหนังสัตว์ โดยตำแหน่งดังกล่าวอยู่สูงกว่าควานิกส์โดยสิ้นเชิง

#### Berwalen Phipiakia

**เบอร์วาเลน ไฟพิอาเกีย** เป็นตำแหน่งที่สถาปนาหลังจากการยุบตำแหน่ง*เบอร์วาเลน ควานิกส์* และควบไปกับควานิกส์ โดย "ไฟพิอาเกีย" หมายถึง **สิ่งที่พุ่งตรง** ซึ่งตำแหน่งนี้บัญชาการทัพธนูโดยตรง ในขณะที่ควานิกส์จะบัญชาการทัพหอกและดาบเป็นหลัก

ต่อมาได้ยกระดับพิทักษโยธินขึ้นมาเป็นกองทัพผสม และเข้าสู่ยุคการปฏิรูปในช่วงสมเด็จพระราชาธิบดีและเจ้าผู้พิชิต เธนีร์โธบันที่ 10 เกอร์ดีร์มา

### การปฏิรูปเกอร์ดีร์มา

**การปฏิรูปเกอร์ดีร์มา** เป็นการปฏิรูปการทหารภายใต้การนำของสมเด็จพระราชาธิบดีและเจ้าผู้พิชิตเธนีร์โธบันที่ 10 เกอร์ดีร์มา โดยได้ปรับแต่งให้ทัพบกใช้หอกและดาบและทัพธนูเข้ามามีบทบาทมากขึ้นแทนที่ทัพม้า เนื่องจากการใช้ม้าเป็นจำนวนมาก ทำให้การหาอาหารมาเลี้ยงม้าเป็นจำนวนมากเป็นการลำบากและสิ้นเปลืองโดยใช้เหตุ จึงมีพระกรุณาโปรดเกล้านำพิทักษโยธิน โดยได้รับการสถาปนาแรกเริ่มในฐานะกองทหารตรวจการราชอาณาจักร ให้มาเป็นส่วนหนึ่งของกองทัพพระราชอาณาจักร โดยการจัดสรรปันส่วนใหม่มีผลต่อการจัดลำดับยศใหม่ทั้งหมด

#### ฝ่ายผู้บัญชาการสูงสุดแห่งราชอาณาจักร

* Grand Minister of Domestic Sectors มหาเสนาบดีกองคุปติยาตรปริเวณ (เสนาบดีสูงสุดแห่งเขตตรวจตรารักษา/กองกำลังทหารบก)
	+ Deputy Grand Minister of Urban Prefecture อุปมหาเสนาบดีราชมณฑล (ผู้บัญชาการทหารเขตเมืองหลวงและหัวเมืองเชื่อมต่อ)
	+ Deputy Grand Minister of Royal Domains อุปมหาเสนาบดีเขตส่วนพระองค์ (ผู้บัญชาการทหารรักษาพระองค์)
* Grand Admiral of Naval Command มหาเสนาบดีสินธุรักษ์นาวาบัญชา (เสนาบดีสูงสุดแห่งฝ่ายบัญชาการกองเรือคุ้มกันน่านน้ำ)

#### ฝ่ายผู้บัญชาการเขตพื้นที่ทางการทหาร

* Lieutenant Magistrate of Sectors รองเสนาบดีราชปริเวณ
	+ Lieutenant of the Eastern Sector รองผู้อารักขาบูรพามณฑล
	+ Lieutenant of the Western Sector รองผู้อารักขาประจิมมณฑล
* Chief Executive of Remote Command ผู้บัญชาการเขตควบคุม
* General / Admiral ผู้บัญชาการทหาร
* Superior-Controller of Wholes ผู้ควบคุมสูงสุดแห่งฝ่ายกองเสบียง
* Inspector-Magistrate of Sectors ผู้ตรวจการราชปริเวณ (หัวหน้ากรมตำรวจทหารตรวจตราเมือง)